text: Vrede landmænd parkerede traktorer foran rådhus
  09 marts 2010 kl. 18.07
  Vrede landmænd kørte i dag deres traktorer op foran rådhuset i Vejen, i protest mod langsommelig behandling af miljøgodkendelser.
  Næsten 30 landmænd deltog i demonstrationen, der skulle presse politikerne i Vejen Kommune til at få sager om miljøgodkendelser hurtigere igennem. 
  På et byrådsmøde i dag besluttede politikerne i Kommunen at forlænge fristen for behandling af miljøsager. 
  Beslutningen rammer ifølge Jysk Landbrug 30 landmænd, der nu ikke kan komme videre med deres projekter med at tilpasse eller ændringer på bedriften.
  